**Duševne zdravie obyvateľstva je výzvou nielen pre zdravotníctvo, ale aj bezpečnosť štátu.   
Bratislava, 30. mája 2023: Vzhľadom na bezpečnostné riziká spojené s dôsledkami dlhodobého a nesystémového riešenia problematiky duševného zdravia, sa GLOBSEC rozhodol zaradiť túto tému na svoju najväčšiu bezpečnostnú konferenciu Bratislava 2023 GLOBSEC FORUM a pozval respektovaných odborníkov z významných medzinárodných aj národných organizácií, aby spolu hľadali riešenie.**

Celosvetová pandémia a vojna na Ukrajine zvlášť s dôsledkami na tento región odhalila zraniteľnosť a nepripravenosť zdravotníckych systémov. Odpovede na to, ako lepšie využiť dátové systémy, analytické nástroje či ako prejsť z reaktívneho na preventívny prístup v zdravotnej starostlivosti, bude hľadať Francesca Colombo, expertka z OECD, a tiež Jozef Šuvada, člen výkonnej rady WHO.

Kľúčovou témou aj tohtoročného GLOBSEC Fora bude téma Ukrajiny. Fatálnym dôsledkom vojny na duševné zdravie sa preto budeme venovať s top odborníkmi, ktorí dlhodobo presadzujú, že obnova Ukrajiny nie je možná bez dôslednej implementácie systémov a stratégií vedúcich k odvráteniu či zníženiu katastrofálnych dôsledkov na duševné zdravie obyvateľstva.

*„Som veľmi vďačný za rozhodnutie organizátorov GLOBSEC zahrnúť duševné zdravie medzi dôležité témy. Je to silný signál a odráža uznanie toho, čo znamená „globálna bezpečnosť“ a „zdravie“ v roku 2023. Najzákladnejšia koncepcia bezpečnosti zahŕňa zaistenie ochrany*, aby nedochádzalo k poškodeniu zdravia. Platí to na osobnej, národnej aj globálnej úrovni,“ uviedol **Thomas Tighe, v**[**ýkonný riaditeľ**](https://www.google.com/search?q=Thomas+Tighe&tbm=isch&source=iu&ictx=1&vet=1&fir=ULve2kHyirxELM%252C5RcjwqUdsP_SNM%252C%252Fg%252F11bwf3qz8m%253BmWIE3FrtqehvuM%252CS-dGbrrRfhnIQM%252C_%253BVSt4IqmzR5LCKM%252C6PS3Vjf_Kg9DUM%252C_%253BLC4TT-rAcDikmM%252CkQzCcxjXaHEi2M%252C_%253BCeHJbXnCzVd1GM%252C78LNFzkVZ-p9KM%252C_%253B9Mhdn50jbOZZkM%252CtLiqgEXaflskuM%252C_&usg=AI4_-kQL3Yog1Kbe4WwPQfuRMR8P4Gwjlg&sa=X&ved=2ahUKEwjbuP2_rJD_AhXtsaQKHcdXCDkQ_B16BAg-EAE#imgrc=ULve2kHyirxELM) **Direct Relief**. Zdôraznil, že ruská invázia na Ukrajinu a úmyselné ublíženie ľuďom, sú očividným a tradičným porušením bezpečnosti.

**Aj Steve Appleton, výkonný riaditeľ a prezident International Initiative for Mental Health Leadership (IIMHL)**, ktorá združuje mnohé krajiny v oblasti duševného zdravia, zdôrazňuje dôležitosť tejto témy na GLOBSEC-u. *„Duševné zdravie je globálny problém, ktorý sa týka celej spoločnosti. Zdravá spoločnosť sa dá dosiahnuť len uznaním tejto skutočnosti a zahrnutím duševného zdravia do všetkých politík. To je základ pre zlepšenie rovnosti a odstránenie stigmy a diskriminácie. Umožnenie tejto diskusie medzi politickými a občianskymi lídrami je dôležité pre zvýšenie porozumenia, spolupráce, zlepšenia podmienok a kvality života.“*

*„V čase ekonomickej a politickej neistoty je najväčšou výzvou IIMHL zabezpečiť, aby sa na duševné zdravie nahliadalo komplexne. Aby sme to dosiahli, je potrebné efektívne partnerstvo a výmena potrebných informácii a dát medzi lídrami v oblasti duševného zdravia a vybudovanie siete na zdieľanie a implementáciu účinných programov.“*

**GLOBSEC tému duševneho zdravia a dolezitosti zvysovania povedomia aj medzi vysokymi politickymi predstavitelmi prinasa vdaka spolupraci s ligou pre dusevne zdravie.**

**Andrej Vršanský, riaditeľ Ligy za duševné zdravie SR:** *„Väčšina obyvateľov Slovenska vníma duševné zdravie ako intímnu záležitosť jednotlivcov a ako inováciu, ak človek vyhľadá pomoc, prípadne využije službu. Duševné zdravie je však omnoho širší koncept, čo sa plasticky zviditeľňuje v krízových situáciách, ktoré sa prejavili jednak počas pandémie ako aj počas vojny na Ukrajine. Medzinárodné organizácie združujúce najlepšie know-how duševné zdravie vnímajú ako koncept a nástroj na obnovu a zlepšovanie kvality spoločnosti ako takej. MHE, IIMHL, WHO, UNICEF aj iné renomované organizácie dávno v zreteľných kontúrach navrhli, kam je potrebné zamerať svoju pozornosť a ako. Sme pyšní na to, že sa nám podarilo zaradiť tému duševného zdravia v tomto kontexte do kontextu bezpečnosti v Európe na konferencii GLOBSEC.“*

*„Liga za duševné zdravie SR sa dlhodobo snaží o systémové zmeny. Chceme dať jasné odporúčania, kam sa dá smerovať reforma systému starostlivosti o duševné zdravie, ako ju budeme zo začiatku financovať a akú podporu štátu bude táto významná zmena, na ktorú Slovensko čakalo 20 rokov, potrebovať. Nemusíme vymýšľať koleso, naši partneri nám vedia odpovedať na otázky, ktoré sami nedokážeme vyriešiť, pretože už dávno vyskúšali riešenia, ktoré vyzerajú intuitívne správne, ale v praxi nefungujú. Ich podporu si nesmierne vážime a verím, že ich využije aj slovenská vláda,“* dodáva A. Vršanský.